Stranger Things

| Stranger Things |
| --- | --- |

Tyyli:   scifi  kauhu  draama 
Kestoaika:  42–139 minuuttia
Luoja(t):  Dufferin veljekset
Pääosissa:   Winona Ryder  David Harbour  Finn Wolfhard  Millie Bobby Brown  Gaten Matarazzo  Caleb McLaughlin  Natalia Dyer  Charlie Heaton  Cara Buono  Matthew Modine  Noah Schnapp  Sadie Sink  Joe Keery  Dacre Montgomery  Sean Astin  Paul Reiser  Maya Hawke  Priah Ferguson  Brett Gelman 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  15. heinäkuuta 2016 – jatkuu edelleen
Tuotantokausia:  4
Jaksoja:  34
Ikäraja:  16+
Tuotanto
Vastaava(t) tuottaja(t):   Dufferin veljekset  Shawn Levy  Dan Cohen 
Ohjaaja(t):   Dufferin veljekset  Shawn Levy 
Käsikirjoittaja(t):   Dufferin veljekset  Jessica Mecklenburg  Justin Doble  Alison Tatlock  Jessie Nickson-Lopez 
Säveltäjä(t):   Kyle Dixon  Michael Stein 
Leikkaaja(t):   Dean Zimmerman  Kevin D. Ross  Nat Fuller  Katheryn Naranjo 
Kuvaaja(t):   Tim Ives  Tod Campbell  Lachlan Milne  David Franco  Ricardo Diaz 
Tuotantoyhtiö(t):   21 Laps Entertainment  Monkey Massacre  Upside Down Pictures 
Aiheesta muualla
Virallinen sivusto
IMDb 
Stranger Things on Dufferin veljesten luoma yhdysvaltalainen scifi-kauhusarja, jonka koko ensimmäinen tuotantokausi julkaistiin tilausvideopalvelu Netflixissä 15. heinäkuuta 2016. Sarjan pääosissa ovat Winona Ryder, David Harbour, Finn Wolfhard, Millie Bobby Brown, Sadie Sink, Gaten Matarazzo, Caleb McLaughlin, Noah Schnapp, Natalia Dyer, Charlie Heaton, Cara Buono, Joe Keery ja Matthew Modine.
Sarja sijoittuu kuvitteelliseen Hawkinsin kaupunkiin Indianan osavaltiossa Yhdysvalloissa, missä 12-vuotias Will Byers katoaa olemattomiin 6. marraskuuta 1983. Hänen ystävänsä, perheensä ja paikallinen poliisi pyrkivät etsimään Williä, ja kuvioihin sekaantuu psykokinesiaa omaava tyttö, joka väittää tietävänsä Willin sijainnin. Lisäksi salainen Yhdysvaltain hallinnon alaisuudessa toimiva järjestö yrittää peitellä totuutta.
Sarjassa on paljon viittauksia 1980-luvun populaarikulttuuriin ja se on saanut vaikutteita muun muassa Steven Spielbergin, John Carpenterin, Stephen Kingin ja George Lucasin töistä.
Stranger Things on saanut erinomaisen vastaanoton kriitikoilta ja yleisöltä. Sarjan hahmoja, rytmitystä, tunnelmaa, näyttelyä, musiikkia, ohjausta, käsikirjoitusta ja viittauksia 1980-luvun elokuviin on kehuttu. Ensimmäinen kausi sai yhteensä 19 Primetime Emmy -ehdokkuutta muun muassa parhaasta draamasarjasta, nais- ja miessivuosasta.
31. elokuuta 2016 Netflix tilasi 9 jaksoa kattavan toisen tuotantokauden. Kausi julkaistiin halloweenina 27. lokakuuta 2017. Vuosi myöhemmin Dufferin veljekset ilmoittivat suunnitelmista koskien kolmatta tuotantokautta ja tavoitteesta päättää Stranger Things neljänteen tuotantokauteen. Siitä huolimatta viidennestä tuotantokaudesta ollaan silti keskusteltu. 1. joulukuuta 2017, Netflix ja Dufferin veljekset varmistivat kolmannen kauden.
Kolmas tuotantokausi julkaistiin Yhdysvaltain itsenäisyyspäivänä 4. heinäkuuta 2019. Sen yhteydessä panostettiin markkinointiin niin, että ensimmäisen jakson saama yli 40 miljoonaa katsojaa oli Netflixin uusi katsojaennätys.
Neljäs tuotantokausi julkaistiin osissa keväällä ja kesällä 2022. Ensimmäiset seitsemän jaksoa julkaistiin 27. toukokuuta, ja kaksi viimeistä jaksoa 1. heinäkuuta.